Zwierzenia
Jak bych ino trocha mog
To bych tak co zrobił trocha.
Czy jo bych aż tela zmog
No to siedza przi paprochach
Jak bych ino trocha chcioł
Abo jakby sie zachciało
Może już bych cosik mioł,
tak sie wszysko rozleciało
Jak bych mog uwierzyć w coś
to co dało by mi siła.
Wtedy mogbych być już gość.
Ta siła by mie zbudziła.
A tak w środku ni ma nic.
Jest ino szyld z nazwiskiym
W ślypiach ino mały blic
Jak wstajesz z przepitym pyskiym.
I durch czekosz na to samo,
kiej sie codziyń budzisz z rana
Nadzieja to jest ji miano
Kończy praca piyrszo zmiana
A Ty daliś jest w niymocy
I nic zrobić niyporadzisz
Od kogoś byś chcioł pomocy
Coby Cie wtoś poprowadził.
Może już jest za niyskoro,
może hilfa już niy przidzie,
chyba cobych fest pszoł łoroz
To by mi pomogło w bidzie !
Ale jakżeś tak napochoł
Czy wto Ci pomoże wiela
Jo chca coby mie wtoś kochoł
Czy może jo chca za tela ?
Autor: Józef Szczygieł
pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn pol_Latn pol_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn